Plataforma continental: ye a part d'o continent que queda cubierta por l'augua ocianica, se veye en os mapas como una porción contigua a lo contorno d'os continents y una prolongación d'a superficie d'as tierras emerchidas. Actualment ye sumerchida, pero en unas quantas etapas d'a historia d'a terra, yera parcialment emerchida; esto s'ha desveniu en as grans regresions como quan as glaciacions. Presenta una pendient feble enta l'ocián y a fondura no gosa pasar d'os 200 m. Ye una zona important dende o punto de vista economico, con chacimientos d'hidrocarburos y caladers de pesca. En as colisions continentals ye destruita y a suya cubierta sedimentaria se plega y fa part d'os orochens.